^M!P 
'ftf,* 
m KOMMISSIONEN FOR DE EUROPÆISKE FÆLLESSKABER 
Bruxelles, den 30.04.1997 
KOM(97) 181 endelig udg. 
J 
'''»ai 
W: 
1 * 
*M.: Forslag til 
RÅDETS BESLUTNING 
OM BEMYNDIGELSE AF FORBUNDSREPUBLIKKEN TYSKLAND TIL AT 
INDGÅ EN OVERENSKOMST MED DEN TJEKKISKE REPUBLIK 
INDEHOLDENDE EN RÆKKE BESTEMMELSER, DER FRAVIGER 
BESTEMMELSERNE I ARTIKEL 2 OG 3 I RÅDETS SJETTE DDXEKTIV 77/388/EØF 
AF 17. MAJ 1977 OM HARMONISERING AF MEDLEMSSTATERNES 
LOVGIVNING OM OMSÆTNINGSAFGIFTER 
(forelagt af Kommissionen) 
'.JWff 
IF««!-
A' 

Begrundelse 
Forbundsrepublikken Tyskland anmodede ved skrivelse indgået til Kommissionens 
generalsekretariat den 5. februar 1997 om bemyndigelse til på grundlag af artikel 30 i 
Rådets sjette direktiv 77/388/EØF af 17. maj 1977 om harmonisering af medlemsstaternes 
lovgivning om omsætningsafgifter - det fælles merværdiafgiftssystem: ensartet 
beregningsgrundlag1, at indgå en overenskomst med Den Tjekkiske Republik indehol­
dende en række bestemmelser, der fraviger bestemmelserne i det sjette direktivs artikel 2 
og 3. 
De øvrige medlemsstater blev i overensstemmelse med ovennævnte artikel 30 underrettet 
om Tysklands anmodning ved skrivelse af 3. marts 1997. 
Denne overenskomst vedrører anlæg af en grænsebro ved Spitzberg mellem Forbunds­
republikken Tyskland og Den Tjekkiske Republik, der forbinder den tyske motorvej Al7 i 
østgående retning og den tjekkiske motorvej D8 i vestgående retning. 
Denne overenskomst bestemmer, at byggepladsen og, efter grænsebroens færdiggørelse, 
grænsebroen selv, med henblik på anvendelse af den tyske og den tjekkiske momslovgiv­
ning , må betragtes som tjekkisk område, når der er tale om vareleverancer og tjeneste­
ydelser, der er bestemt til brug ved bygningen af grænsebroen og dennes vedligeholdelse. 
Det fastsættes endvidere i overenskomsten, at der for varer, som indføres fra den ene 
kontraherende stats territorium til den anden kontraherende stats territorium, ikke 
opkræves anden importafgift end told, når de pågældende varer anvendes til opførelse og 
vedligeholdelse af den omhandlede grænsebro. Denne bestemmelse gælder ikke indførelse 
af varer til den offentlige forvaltning. 
Ifølge territorialitetsprincippet i sjette direktiv skal der opkræves tysk moms af de 
broanlægs- og vedligeholdelsesarbejder, der udføres på tysk område. Derimod er de 
anlægsarbejder, der udføres på tjekkisk territorium, ikke omfattet af det sjette direktiv. 
Hvis man fulgte reglerne i det sjette direktiv, ville det betyde, at man ville være nødt til at 
opdele alle leverancer, alt efter på hvilket lands territorium de fandt sted. Desuden gælder, 
at hver gang der i Tyskland indføres varer fra Den Tjekkiske Republik til brug ved anlæg, 
istandsættelse og vedligeholdelse af den berørte bro, skal der opkræves tysk moms. 
De kontraherende stater er af den opfattelse, at anvendelsen af disse regler vil rejse bety­
delige skattetekniske problemer for de virksomheder, der skal bygge broerne. De kontra­
herende parter finder derfor, at afgiftsbestemmelserne i overenskomstudkastet er 
begrundet i ønsket om at forenkle afgiftsreglerne for disse virksomheder. 
EFT nr. L 145 af 13.6.1977, s. 1. Direktivet er senest ændret ved direktiv 96/95/EF (EFT nr. L 338 af 
28.12.1996,5.89). 
o£ 
Den tyske regering er klar over, at overenskomstens afgiftsbestemmelser vil have en 
negativ indvirkning på det samlede momsbeløb, der skal opkræves i forbindelse med 
bygningen af grænsebroen og dennes vedligeholdelse. 
Den anfører imidlertid, at Rådet ved sin beslutning af 17. marts 19972 har givet Forbunds­
republikken Tyskland bemyndigelse til at indgå to overenskomster med Den Tjekkiske 
Republik vedrørende bygning af grænsebroer, hvor anvendelsen af afgiftsbestemmelserne 
har en ubetydelig, men alligevel positiv indvirkning på EU's egne momsindtægter. 
Det skal endvidere understreges, at Rådet i medfør af artikel 30 i det sjette direktiv alle­
rede har bemyndiget Forbundsrepublikken Tyskland til at indgå adskillige overenskomster 
med Republikken Polen om anlægsarbejder i grænseområdet, som indeholder lignende 
bestemmelser som bestemmelserne i nærværende overenskomster. 
De tyske myndigheder anfører endelig, at status over anvendelsen af afgiftsbestemmel­
serne i alle de overenskomster, som Tyskland har indgået med de østeuropæiske nabo­
lande i forbindelse med anlæg af broer mellem de to kontraherende parter, hidtil har været 
positiv hvad angår EU's egne indtægter, der hidrører fra merværdiafgiften. 
Kommissionen er enig i, at man vil opnå en betydelig afgiftsforenkling til gavn for de 
implicerede virksomheder, hvis man indfører en ensartet beskatning af anlægs- og vedlige­
holdelsesarbejderne og giver afkald på at opkræve moms ved indførsel af varer til brug for 
disse arbejder i stedet for at følge de normalt gældende afgiftsregler. 
Kommissionen er af den opfattelse, at overenskomstens indvirkning på De Europæiske 
Fællesskabers egne momsindtægter ikke må udgøre nogen forhindring for den bemyndi­
gelse, som Forbundsrepublikken Tyskland har anmodet om, da der er tale om en ubety­
delig indvirkning, og da virkningerne af de tilsvarende overenskomster, som Forbunds­
republikken hidtil allerede har indgået, endvidere har udlignet hinanden. 
Kommissionen finder derfor, at Forbundsrepublikken Tyskland bør have bemyndigelse til 
at indgå den planlagte overenskomst. 
2 EFTnr.L80af21.3.1997,s.l8 
Forslag til 
RÅDETS BESLUTNING 
OM BEMYNDIGELSE AF FORBUNDSREPUBLIKKEN TYSKLAND TIL AT 
INDGÅ EN OVERENSKOMST MED DEN TJEKKISKE REPUBLIK 
INDEHOLDENDE EN RÆKKE BESTEMMELSER, DER FRAVIGER 
BESTEMMELSERNE I ARTIKEL 2 OG 3 I RÅDETS SJETTE DIREKTIV 77/388/EØF 
AF 17. MAJ 1977 OM HARMONISERING AF MEDLEMSSTATERNES 
LOVGIVNING OM OMSÆTNINGSAFGIFTER 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17. maj 1977 om harmonisering 
af medlemsstaternes lovgivning om omsætningsafgifter - det fælles merværdiafgiftssystem: 
ensartet beregningsgrundlag3, særlig artikel 30, 
under henvisning til forslag fra Kommissionen, og 
ud fra følgende betragtninger: 
I henhold til sjette direktivs artikel 30 kan Rådet med enstemmighed efter forslag fra 
Kommissionen give en medlemsstat tilladelse til med et tredjeland eller en international 
organisation at indgå aftaler, som kan indeholde afvigelser fra dette direktiv; 
den tyske regering har ved skrivelse indgået til Kommissionens generalsekretariat den 5. 
februar 1997 anmodet om bemyndigelse til at indgå en overenskomst med Den Tjekkiske 
Republik om bygning af en grænsebro mellem de to kontraherende parter; 
overenskomsten indeholder bestemmelser vedrørende merværdiafgift, der afviger fra 
bestemmelserne i artikel 2 og 3 i det sjette direktiv med hensyn til vareleverancer og 
tjenesteydelser, der er bestemt til brug ved bygningen af grænsebroen og dennes vedlige­
holdelse, samt med hensyn til indførsel af varer bestemt til bygningen og vedligeholdelsen 
af denne bro. 
EFT nr. L 145 af 13.6.1977. s. 1. Direktivet er senest ændret ved direktiv 96/95/EF (EFT nr. L 338 af 
28.12.1996, s. 89). 
^ 
de øvrige medlemsstater blev ved skrivelse af 3. marts 1997 underrettet om Tysklands 
anmodning; 
uden de påtænkte undtagelsesbestemmelser ville der skulle opkræves tysk moms af de 
anlægs-, istandsættelses- og vedligeholdelsesarbejder, der udføres på tysk område, mens 
de anlægsarbejder, der udføres på tjekkisk område, ikke ville være omfattet af det sjette 
direktiv, og desuden skulle der opkræves tysk moms af alle varer, der indføres i Tyskland 
fra Den Tjekkiske Republik til brug for opførelsen af grænsebroen; 
formålet med undtagelsesbestemmelserne i overenskomsten er at forenkle afgiftsreglerne 
for de virksomheder, der skal udføre de pågældende arbejder; 
de pågældende undtagelsesbestemmelser vil kun få ubetydelig indvirkning på De Europæ­
iske Fællesskabers egne momsindtægter -
VEDTAGET FØLGENDE BESLUTNING: 
5" 
Artikel 1 
Forbundsrepublikken Tyskland får hermed bemyndigelse til at indgå en overenskomst med 
Den Tjekkiske Republik om anlæg af en grænsebro ved Spitzberg mellem Forbundsrepu­
blikken Tyskland og Den Tjekkiske Republik, som forbinder den tyske motorvej Al 7 i 
østgående retning og den tjekkiske motorvej D8 i vestgående retning. Overenskomsten 
indeholder bestemmelser, der fraviger bestemmelserne i Rådets sjette direktiv 77/388/EØF 
af 17. maj 1977. 
Disse undtagelser fastsættes i nedenstående artikel 2 og 3. 
A tikeil 
Uanset bestemmelserne i det sjette direktivs artikel 3 betragtes byggepladsen for den i 
artikel 1 i denne beslutning omhandlede grænsebro, og, efter grænsebroens færdiggørelse, 
grænsebroen selv, selv om den ligger på det tyske område, som en del af det tjekkiske 
område, når der er tale om levering af varer og ydelser til brug for anlæg, istandsættelse 
og vedligeholdelse af denne grænsebro. 
Artikel 3 
Uanset bestemmelserne i det sjette direktivs artikel 2, stk. 2, opkræves der ikke moms af 
varer, der indføres i Tyskland fra Den Tjekkiske Republik til brug ved anlæg, istand­
sættelse og vedligeholdelse af den bro, der er omhandlet i artikel 1 i denne beslutning. 
Denne undtagelsesbestemmelse gælder dog ikke ved indførelse af varer til brug for den 
offentlige forvaltning. 
Artikel 4 
Denne beslutning er rettet til Forbundsrepublikken Tyskland. 
Udfærdiget i Bruxelles, den 1997 
På Rådets vegne 
Formand 
C 
FINANSIERINGSOVERSIGT 
Dette forslag til beslutning vil, efter dets vedtagelse, kun fa en ubetydelig indvirkning på 
De Europæiske Fællesskabers egne momsindtægter. 
1 

ISSN 0254-1459 
KOM(97) 181 endelig udg. 
DOKUMENTER 
DA 09 07 
Katalognummer : CB-CO-97-175-DA-C 
ISBN 92-78-19022-5 
Kontoret for De Europæiske Fællesskabers Officielle Publikationer 
L-2985 Luxembourg 
f